
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλ λου 103 

---' 14 Φεβρουάριου 1997 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Κατάθεση της αποζημίωσης ακινήτων που απαλλο- 
τριώνονται για τη διάνοιξη της Δυτικής Εισόδου 
Θεσσαλονίκης Τμήμα Πίψου - Τσορλίνη. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου του πρώ¬ 
ην 2ου Δημοτικού Σχολείου και του περιβάλλοντος 
χώρου του μεταξύ των οδών Κομνηνών και Χρυ- 
σάνθου στην Καλαμαριά και καθορισμός ειδικών ό¬ 
ρων και περιορισμών δόμησής του. 

Προσδιορισμός χρήσης τεμαχίου, με αρ. 1280.1 Β, α¬ 
γροκτήματος Ν. Ηρακλίτσας Ν. Καβάλας, εμβαδού 
12.000 τ.μ., για την εγκατάσταση ψυκτικών θαλά¬ 
μων - διαμετακομιστικού κέντρου. 


ΑΠΑ ΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ. 2Θ/1757/ΠΕ 151 Π) 

Κατάθεση της αποζημίωσης ακινήτων που απαλλοτριώ- 
νονται για τη διάνοιξη της Δυτικής Εισόδου Θεσσαλο¬ 
νίκης Τμήμα Πίψου - Τσορλίνη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις δ/ξειςτου από 17.7.23 Ν. Δ/τος «περί σχεδίωνπό- 


λεων κ.λπ. συνοικισμών του Κράτους». 

2. Το αρ. 24 του ΑΝ 1731/1939 «περί αναγκαστικών α- 
παλ/σεων» όπως ισχύει καθώς και το άρθρο 7 του Ν.Δ 
797/71 «περί αναγκαστικών απαλλοτριώσεων όπως ισχύ¬ 
ει». 

3. Την απόφαση εξουσιοδότησής μας 29/42221/6.9.95 
Νομάρχου Θεσ/νίκης για άσκηση από μας μέρους των αρ- 

1 μοδιοτήτωντου. 

Φέρουμε σε γνώση αυτών που έχουν ή αξιούν δι¬ 
καίωμα κυριότητας στα ακίνητα που απαλλοτριώνο- 
νται για τη διάνοιξη της Δυτικής Εισόδου πόλεως 
Θεσσαλονίκης στο τμήμα της από την οδό Πίψου μέ¬ 
χρι την οδό Τσορλίνη βάσει της πράξεως τακτοποίη¬ 
σης και αναλογισμού αριθμ. 6524/93 όπως αυτή ι¬ 
σχύει μετά την έγκρισή της, ότι η αποζημίωση που κα- 

2 θορίστηκε με την απόφαση του Μονομελούς 
Πρωτοδικείου Εφετείου Θεσ/νίκης αριθμ. 517/96 κα¬ 
τατέθηκε στο Ταμείο Παρακαταθηκών και Δανείων υ- 
πέρ αυτών που θα αναγνωρισθούν δικαιούχοι σύμ¬ 
φωνα με το νόμο. 

Για την κατάθεση αυτή έχει εκδοθεί το γραμμάτιο 
παρακαταθήκης αριθμ. 547/23.12.96 «έξι εκατομμύ¬ 
ρια έξι χιλιάδες πεντακόσιες δραχμές» 6.006.500 δρχ. 
του Ταμείου Παρακαταθηκών και Δανείων Θεσσαλονί¬ 
κης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 23 Ιανουάριου 1997 
Με εντολή Νομάρχη 
Ο ΠροϊστάμενοςΤ.Π.Ε. 

ΜΑΡΙΑ ΠΕΛΙΚΠΑΣΙΔΟΥ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 7022 ( 2 ) 

Χαρακτηρισμός ως διατηρητέου του κτιρίου του πρώην 
2ου Δημοτικού Σχολείου και του περιβάλλοντος χώ¬ 
ρου του μεταξύ των οδών Κομνηνών και Χρύσανθού 
στην Καλαμαριά και καθορισμός ειδικών όρων και πε¬ 
ριορισμών δόμησής του. 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 1577/1985 (ΦΕΚ 210 Α') «Γενικός Οικοδομικός 
Κανονισμός» και ειδικότερα των άρθρων 3 και 4 αυτού, ό¬ 
πως τροποποιήθηκε μεταγενέστερα (άρθρο 1 Ν 
1772/1988-ΦΕΚ 91 Α'). 

β) Των Π. Δ/των 358/1986 (ΦΕΚ 158 Α'), 92/1987 (ΦΕΚ 
51 Α) και 492/1988 (ΦΕΚ 224 Α') για τις αρμοδιότητες και 
τον οργανισμό του Υπουργείου Βόρειας Ελλάδας, αντί¬ 
στοιχα. 

2. Την απόφαση Υ 704/19.8.1988 (ΦΕΚ 575 Β')του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπο υ ργείο Μακεδονίας - Θράκης. 

3. Την από 16.10.1996 αιτιολογική έκθεση της Δ/νσης 
Πολιτισμού του Υπουργείου Μακεδονίας - Θράκης. 

4. Την από 20.12.1996 απάντηση του Δήμου Καλαμα¬ 
ριάς ο οποίος συμφωνεί με όσα αναφέρονται στην παρα¬ 
πάνω αιτιολογική έκθεση, αποφασίζο υ με: 

1. Χαρακτηρίζουμε ως διατηρητέο το κτίριο του πρώην 
2ου Δημοτικού Σχολείου και τον περιβάλλοντα χώρο του 
που βρίσκεται μεταξύ των οδών Κομνηνών και Χρυσάν- 
θου στην Καλαμαριά, του Δήμου Καλαμαριάς όπως φαί¬ 
νεται στο τοπογραφικό διάγραμμα σε κλίμακα 1:200 που 
θεωρήθηκε από τη Δ/νση Πολιτισμού του Υ. ΜΑ.Θ. και που 
σε σμίκρυνση αντίτυπό του δημοσιεύεται με την απόφα¬ 
ση αυτή, γιατί πρόκειται για κτίριο λιτής νεοκλασσικής αρ¬ 


χιτεκτονικής από τα ελάχιστα της Καλαμαριάς που δέθη¬ 
κε στενά με την κοινωνία και την εξέλιξη του Δήμου. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρύθ- 
μιση του κτιρίου, εφ 1 όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην Ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοποθέ¬ 
τηση επιγραφών, απαιτείται η έγκριση της Επιτροπής Πο- 
λεοδομικού και Αρχιτεκτονικού Ελέγχου (ΕΠΑΕ) και της 
Δ/νσης Πολ'μού του ΥΜΑΘ. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, εντός προθεσμίας εξήντα (60) 
ημερών, αρχομένης από της επομένης της δημοσιεύσε¬ 
ις της στην Εφημερίδα της Κυβερνήσεως, σύμφωνα με 
τις διατάξεις του άρθρου 46 του Ν .Δ. 170/1973 (ΦΕΚ 229 
Α'), όπως αυτό αντικαταστάθηκε από το άρθρο 28 του Ν 
702/1977 (ΦΕΚ 268 Α'). 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ούτε του Προϋπολογισμού του Δήμου 
Καλαμαριάς. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 23 Ιανουάριου 1997 

ΟΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

1 εργοδότης : 


ΔΗΜΟΣ ΚΑΛΑΜΑΡΙΑΣ 


έργα : 

ΝΟΜΙΜΟΠΟΙΗΣΗ ΧΤΙΣΜΑΤΟΣ. 


ΠΡΟΥΦΙΣΤΑΜΕΝΟΥ ΤΟΥ 1855, 

| ΚΤΙΡΙΟ 2οιι ΔΗΜΟΤΙΚΟΥ ΣΧΟΛΕΙΟΥ ΚΑΛΑΜΑΡΙΑΣ 

Ιθεση : 

ΚΟΜΝΗΝΩΝ & ΧΡΥΣΑΝΘΟΥ ] 


ΚΑΛΑΜΑΡΙΑ | 

μελετητες: 

Τ.Υ. ΔΗΜΟΥ ΚΑΛΑΜΑΡΙΑΣ 


θέμα σχεδίου : 

ΤΟΠΟ Γρ Αφ' Λ ι ΑΓΡΑ Μ ^Λ- 


κλίμακα : ι/2εο _ 

)ςρονος μελετης : 10&5 

Αριθ. 12/11230/96 (3) 

Προσδιορισμός χρήσης τεμαχίου, μεαρ. 1280.1Β, αγρο¬ 
κτήματος Ν. ΗρακλίτσαςΝ. Καβάλας, εμβαδού 12.000 
τ.μ., για την εγκατάσταση ψυκτικών θαλάμων - διαμε- 
τακομιστικού κέντρου. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το Ν. 1512/85 «Περίτροποποιήσεως και συμπληρώ- 
σεως πολεοδομικών διατάξεων» και ειδικότερα το άρθρο 
3 αυτού περί καθορισμού χρήσεων παραχωρουμένων ε¬ 
κτάσεων. 

2. Την με αριθμ. 83840/3591/12.12.86 απόφαση Υπ. ΠΕ- 
ΧΩΔΕ (ΦΕΚ 1Δ/5.1.87). 

3. Το έγγρ. της Δ/νσης Γεωργίας (06/7310/96). 

4. Το εγγρ. της Κοινότητας Ν. Ηρακλίτσας (35/96). 

5. Το εγγρ. της Δ/νσης Υγιεινής (13/1340/96). 

6. Το εγγρ. της Δ/νσης Δασών (939/96). 


7. Το εγγρ, της Αρχαιολογίας (436/96)/ 

8. Το εγγρ. του ΕΟΤ (262/96). 

9. Την εισήγηση/γνωμοδότηση του ΤΠΣ, αποφασίζου¬ 
με: 

Η έκταση με στοιχεία (ΑΒΓΔ...Α), εμβαδού 12.000 τ.μ., 
που αποτελεί τμήμα του με αρ, 1280.1β κοιν. τεμ., αγρο¬ 
κτήματος Ν. Ηρακλίτσας που ζήτησε για παραχώρηση η 
Ε. Κ. ΚΑΡΛΟΣ & ΣΙΑ ΕΠΕ, είναι ΚΑΤΑΛΛΗΛΗ για την εγκα¬ 
τάσταση ψυκτικών θαλάμων - διαμετακομιστικού κέ¬ 
ντρου. 

Το υπόψη τεμάχιο φαίνεται στο συνημμένο και θεωρη¬ 
μένο από το Δ/ντή της Π&Π διάγραμμα σε κλιμ. 1:1000. 

Η απόφαση αυτή, με το σχεδιάγραμμα, να δημοσιευθεί 
στην Εφημερίδα της Κυβερνήσεως. 

Καβάλα, 30 Δεκεμβρίου 1996 

Ο Νομάρχης 
ΙΩΑΝΝΗΣ ΚΑΡΑΤΖΙΩΤΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


899 



















900 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 














